**Zapisnik**

**sa 37. sjednice Općinskog vijeća Općine Ferdinandovac**

**održane 15. rujna 2020. godine**

Sjednicu je sazvao predsjednik Općinskog vijeća Općine Ferdinandovac, gosp. *Milan Kolar,* Sazivom KLASA: 021-05/20-01/07, URBROJ: 2137/15-01-20-1 od 9. rujna 2020. godine.

Sjednica je bila javna i održana u Vijećnici Općine Ferdinandovac u Ferdinandovcu, Trg slobode 28, s početkom u 2000 sati.

**Na sjednici su bili nazočni članovi Općinskog vijeća:**

1. ***Milan Kolar, predsjednik,***
2. ***Franjo Potroško,***
3. ***Vjekoslav Grguljaš,***
4. ***Ivan Turbelija,***
5. ***Miroslav Fuček,***
6. ***Ljubica Penezić,***
7. ***Damir Keber,***
8. ***Iva Maletić.***

**Odsutni članovi Općinskog vijeća:**

***1. Darko Marić, potpredsjednik,***

***2. Josip Fuček, član,***

***3. Božidar Jendrijev, član.***

Ostali nazočni :

- Vjekoslav Maletić, općinski načelnik Općine Ferdinandovac,

- Branko Patačko, zamjenik općinskog načelnika Općine Ferdinandovac,

- Helena Smrček, mag. iur., pročelnica JUO-a Općine Ferdinandovac,

- Nadica Kolar, dipl. inf., voditeljica službe za opće, upravne i financijsko-računovodstvene poslove,

- Stjepan Hrženjak, voditelj vlastitog komunalnog pogona za obavljanje komunalnih djelatnosti OF.

Zapisnik je vodila: *Helena Smrček*.

Predsjednik Općinskog vijeća, gosp. Milan Kolar, otvorio je 37. sjednicuOpćinskog vijeća Općine Ferdinandovac te je pozdravio sve nazočne.

*PREDSJEDNIK*: Utvrđujem da je na ovoj, 37. sjednici Općinskog vijeća Općine Ferdinandovac nazočno 8 (osam) od ukupno 11 članova Vijeća. Odsutni su potpredsjednik Vijeća, Darko Marić te članovi Josip Fuček i Božidar Jendrijev koji su opravdali svoju odsutnost. Tako da postoji kvorum za pravovaljano donošenje odluka na ovom tijelu.

*PREDSJEDNIK*: Prije nego što počnemo s rješavanjem Dnevnog reda, dajem na usvajanje Zapisnik sa 36. sjednice Općinskog vijeća Općine Ferdinandovac koja je održana 25. kolovoza 2020. godine.

Ima li primjedbi na Zapisnik?

PREDSJEDNIK: Utvrđujem da nema primjedbi, te dajem na usvajanje Zapisnik sa 36. sjednice Općinskog vijeća Općine Ferdinandovac. Tko je „ZA“, tko je „UZDRŽAN“, a tko „PROTIV“?

Konstatiram da je Zapisnik sa 36. sjednice Općinskog vijeća Općine Ferdinandovac od 25. kolovoza 2020. godine verificiran jednoglasno sa 8 (osam) glasova „ZA“.

*PREDSJEDNIK*: Predlažem da krenemo na usvajanje Dnevnog reda 37. sjednice. Da li ima nekih primjedbi ili prijedloga izmjena predloženog Dnevnog reda ?

*PREDSJEDNIK:* Predlažem izmjenu i dopunu Dnevnog reda na način da se umjesto točke 5. „Razno; prijedlozi, primjedbe i upiti članova Općinskog vijeća općinskim tijelima“ dodaje nova točka 5. koja glasi: „Razmatranje prijedloga i donošenje Programa potpora u poljoprivredi Općine Ferdinandovac za 2020. godinu“, a dosadašnja točka 5. „Razno; prijedlozi, primjedbe i upiti članova Općinskog vijeća općinskim tijelima“, postaje točka 6. Da li ima još prijedloga ili primjedbi na predloženi Dnevni red ? Budući da nema, dajem na usvajanje Dnevni red 37. sjednice s predloženom izmjenom i dopunom. Tko je „ZA“, tko je „PROTIV“?

Konstatiram da je za 37. sjednicu Općinskog vijeća Općine Ferdinandovac jednoglasno s 8 (osam) glasova „ZA“ usvojen sljedeći:

***Dnevni red:***

**1. Razmatranje prijedloga i donošenje Polugodišnjeg izvještaja o izvršenju Proračuna Općine Ferdinandovac za prvo polugodište 2020. godine,**

**2. Razmatranje i usvajanje Izvješća o radu općinskog načelnika Općine Ferdinandovac u razdoblju od 1. siječnja do 30. lipnja 2020. godine,**

**3. Razmatranje i usvajanje Izvješća o korištenju sredstava Proračunske zalihe Proračuna Općine Ferdinandovac za 2020. godinu za razdoblje od 1. siječnja do 30. lipnja 2020. godine,**

**4. Razmatranje i prihvaćanje Izvješća o stanju sigurnosti na području Postaje granične policije Koprivnica,**

**5.** **Razmatranje prijedloga i donošenje Programa potpora u poljoprivredi Općine Ferdinandovac za 2020. godinu,**

**6. Razno; prijedlozi, primjedbe i upiti članova Općinskog vijeća općinskim tijelima.**

*PREDSJEDNIK:* Prelazimo na rješavanje točke 1. Dnevnog reda.

**Točka 1.**

***Razmatranje prijedloga i donošenje Polugodišnjeg izvještaja o izvršenju Proračuna Općine Ferdinandovac***

***za prvo polugodište 2020. godine***

*PREDSJEDNIK:* Prijedlog Polugodišnjeg izvještaja o izvršenju Proračuna Općine Ferdinandovac za prvo polugodište 2020. godine primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK* objasnio je da je dostavljenim Polugodišnjim izvješćem obuhvaćena prva polovica 2020. godine od 1. siječnja do 30. lipnja 2020. godine. U navedenom razdoblju prihodi su ostvareni u iznosu od 4. 590.096, 60 kn, što je oko 20 % više u odnosu na isto razdoblje prethodne godine. Navedena razlika većim dijelom proizlazi iz isplate sufinanciranja preostalih 50% za izgradnju nerazvrstane ceste NC3. Krajnica – Trepče od strane APPRRR, radi se o projektu koji je završen u prošloj godini, a sufinanciran 85% iz EU sredstava, a 15% iz proračuna RH. U odnosu na isto razdoblje pali su prihodi od fiskalnog izravnanja za oko 10% što je i bilo za očekivati s obzirom na situaciju s koronavirusom. Iako su prihodi od poreza na dohodak veći za 18% u odnosu na prošlu godinu to je iz razloga što su u izvještajnom razdoblju prikazani i iznosi koje je Općina kasnije vratila u državni proračun radi isplata povrata poreza za 2019. godinu. Tako da su realno prihodi od poreza na dohodak manji u odnosu na prošlu godinu. Prihodi od rente također su pali, ostvareni su oko 74% u odnosu na iznos rente u istom razdoblju prošle godine. Prihodi od šumskog doprinosa veći su u odnosu na isto razdoblje prošle godine. Rashodi su u prvoj polovici 2020. godine izvršeni su u iznosu 3.611.242,91 kn, nije velika razlika u odnosu na prošlu godinu. Vezano uz rashode za financiranje projekata, oni će biti veći u drugoj polovici godine s obzirom da se u prvom dijelu godine uglavnom prijavljuju projekti radi sufinanciranja iz nacionalnih ili EU izvora te se provode postupci nabava, a realiziraju se većinom u drugom dijelu godine. Povećani su rashodi za sufinanciranje rada Dječjeg vrtića, jer su roditelji bili oslobođeni plaćanja Vrtića u razdoblju obustave redovnog rada pa je ta razlika u uplatama nadoknađena iz Općinskog proračuna. S obzirom na situaciju s koronavirusom bio je očekivan i veći pad prihoda do kojeg za sad srećom nije došlo. Općina se dobro nosila sa novonastalom epidemiološkom situacijom te nema kreditnog zaduženja niti nepodmirenih obveza.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Polugodišnjeg izvještaja o izvršenju Proračuna Općine Ferdinandovac za prvo polugodište 2020. godine. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 8 (osam) glasova „ZA“ **d o n i j e l o :**

**Polugodišnji izvještaj o izvršenju Proračuna Općine Ferdinandovac za prvo polugodište 2020. godine.**

**Polugodišnji izvještaj o izvršenju Proračuna Općine Ferdinandovac za prvo polugodište 2020. godine nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 2. Dnevnog reda.

**Točka 2.**

***Razmatranje i usvajanje Izvješća o radu općinskog načelnika Općine Ferdinandovac***

***u razdoblju od 1. siječnja do 30. lipnja 2020. godine***

*PREDSJEDNIK:* Izvješće o radu općinskog načelnika Općine Ferdinandovac u razdoblju od 1. siječnja do 30. lipnja 2020. godine primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK* objasnio je da su dostavljenim Izvješćem prikazane aktivnosti kako općinskog načelnika tako i Općinskog vijeća i JUO Općine Ferdinandovac u razdoblju od 1. siječnja do 30. lipnja 2020. godine, obzirom da sva tijela Općine zajednički sudjeluju u obavljaju poslova Općine. Iz prikazanih aktivnosti općinskog načelnika i Općine u izvještajnom razdoblju, vidljivo je da se Općina Ferdinandovac uspješno nosila s teškoćama u radu izazvanima epidemijom bolesti COVID-19. Nastavljeni su projekti koji su bili u tijeku do pojave epidemije te su poduzimane aktivnosti prijave novih projekata radi sufinanciranja iz EU ili nacionalnih izvora. U izvještajnom razdoblju uspješno je prijavljen i odobren projekt „Sanacija odlagališta neopasnog otpada „Orl“ u Općini Ferdinandovac“ procijenjene vrijednosti nešto manje od 15 milijuna kuna, te projekt „Obnova Društvenog doma u Ferdinandovcu – II. faza“, u vrijednosti 445.550,75 kuna. U suradnji s nekoliko općina i tijela, uspješno je izvršena i prijava projekta „Pomoć je moć“ koji je i odobren u drugom izvještajnom razdoblju te je sklopljen ugovor o sufinanciranju. U sklopu projekta će se zaposliti na području Općine Ferdinandovac dvije žene koje će brinuti o ukupno 12 korisnika. Redovno su obavljane komunalne djelatnosti održavanja komunalne infrastrukture, a provedeni su i projekti gradnje i održavanja nerazvrstanih cesta. Dobrom suradnjom Općinskog vijeća i načelnika, omogućen je nastavak rada Vijeća te pravovremeno donošenje važnih odluka i u uvjetima epidemije. Nastavljena su planirana sufinanciranja na području obrazovanja te provođenje demografskih mjera, a roditelje predškolske djece oslobodilo se plaćanja Vrtića za vrijeme obustave redovnog rada. U izvještajnom razdoblju, Općina nije imala teškoće u podmirivanju obveza te se nije kreditno zaduživala. Detaljniji prikaz aktivnosti vidljiv je iz tabličnih priloga ovom Izvješću. Predlaže se Općinskom vijeću Općine Ferdinandovac usvajanje ovog Izvješća.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ?

*FRANJO POTROŠKO, član:* Da li su poduzete aktivnosti vezano uz nagrađivanje doktora odnosno drugi način stimuliranja radi zadržavanja rada doktora na području Općine ?

*OPĆINSKI NAČELNIK:* Ispitati ćemo zakonske mogućnosti isplate takve potpore. Treba razmisliti o iznosu financijske potpore koji se može isplatiti s obzirom da se malim iznosom neće postići svrha, a veći iznos treba planirati u proračunu jer se na isplaćeni iznos plaća i trošak poreza. Također se moraju odrediti i uvjeti koje bi doktor morao ispuniti, kao npr. minimalna duljina zadržavanja radnog mjesta na području Općine.

*LJUBICA PENEZIĆ, članica,* osvrnula se na rad komunalnog redara te izrazila nezadovoljstvo nepravovremenim slanjem opomena za zapuštene okućnice. Smatra da se opomene šalju samo po privatnim prijavama te da su potrebne i druge radnje osim opomena kako bi se problem uspješno i trajno riješio ili razmisliti o angažiranju drugog komunalnog redara.

*PREDSJEDNIK:* Da li ima još nekih pitanja ? Budući da nema, zaključujem ovu točku Dnevnog reda i dajem na usvajanje prijedlog Izvješće o radu općinskog načelnika Općine Ferdinandovac u razdoblju od 1. siječnja do 30. lipnja 2020. godine. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 8 (osam) glasova „ZA“ **donijelo :**

**Zaključak o usvajanju Izvješća o radu općinskog načelnika Općine Ferdinandovac u razdoblju od 1. siječnja do 30. lipnja 2020. godine.**

**Zaključak o usvajanju Izvješća o radu općinskog načelnika Općine Ferdinandovac u razdoblju od 1. siječnja do 30. lipnja 2020. godine nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 3. Dnevnog reda.

**Točka 3.**

***Razmatranje i usvajanje Izvješća o korištenju sredstava Proračunske zalihe Proračuna Općine Ferdinandovac***

***za 2020. godinu za razdoblje od 1. siječnja do 30. lipnja 2020. godine***

*PREDSJEDNIK:* Primili smo mjesečna Izvješća o korištenju sredstava Proračunske zalihe Proračuna Općine Ferdinandovac za 2020. godinu za razdoblje od 1. siječnja do 30. lipnja 2020. godine . Dajem riječ općinskom načelniku.

*OPĆINSKI NAČELNIK* obavijestio je Vijeće da kako stoji i u dostavljenim Izvješćima sredstva zalihe u prvoj polovici godine nisu trošena.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na usvajanje Izvješća o korištenju sredstava Proračunske zalihe Proračuna Općine Ferdinandovac za 2020. godinu za razdoblje od 1. siječnja do 30. lipnja 2020. godine. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 8 (osam) glasova „ZA“ **d o n i j e l o :**

**Zaključak o usvajanju Izvješća o korištenju sredstava Proračunske zalihe Proračuna Općine Ferdinandovac za 2020. godinu za razdoblje od 1. siječnja do 30. lipnja 2020. godine.**

**Zaključak o usvajanju Izvješća o korištenju sredstava Proračunske zalihe Proračuna Općine Ferdinandovac za 2020. godinu za razdoblje od 1. siječnja do 30. lipnja 2020. godine nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 4. Dnevnog reda.

**Točka 4.**

***Razmatranje i prihvaćanje Izvješća o stanju sigurnosti na području Postaje granične policije Koprivnica***

*PREDSJEDNIK:* Primili smo Izvješća o stanju sigurnosti na području Postaje granične policije Koprivnica. Dajem riječ općinskom načelniku.

*OPĆINSKI NAČELNIK* podsjetio je da granična policija mjesečno dostavlja navedena Izvješća. Dostavljena Izvješća odnose se na mjesece u prvoj polovici godine te su prikazane povrede državne granice nezakonitim prelascima. Izvješćima se apelira na lokanu samoupravu da utjecajem na lokalno stanovništvo spriječi povrede državne granice.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na prihvaćanje Izvješća o stanju sigurnosti na području Postaje granične policije Koprivnica. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 8 (osam) glasova „ZA“ **d o n i j e l o :**

**Zaključak o prihvaćanju Izvješća o stanju sigurnosti na području Postaje granične policije Koprivnica.**

**Zaključak o prihvaćanju Izvješća o stanju sigurnosti na području Postaje granične policije Koprivnica nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 5. Dnevnog reda.

**Točka 5.**

***Razmatranje prijedloga i donošenje Programa potpora u poljoprivredi Općine Ferdinandovac za 2020. godinu***

*PREDSJEDNIK:* Prijedlog Programa potpora u poljoprivredi Općine Ferdinandovac za 2020. godinu primili smo prje početka ove sjednice. Dajem riječ općinskom načelniku.

*OPĆINSKI NAČELNIK* objasnio da je da je Programom predviđena isplata potpora poljoprivrednicima za do 25% troškova premije osiguranja usjeva u 2020. godini. Ukupno planirani iznos u Proračunu je 5.000,00 kn. Na Program se mora ishoditi suglasnost Ministarstva poljoprivrede prije objave javnog poziva. Ove godine definitivno se neće isplaćivati potpore za umjetno osjemenjivanje zbog dosegnutog limita za tu namjenu na nacionalnoj razini sukladno uredbama EU kojima su propisane isplate potpora u poljoprivredi.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje Program potpora u poljoprivredi Općine Ferdinandovac za 2020. godinu. Tko je „ZA“, tko je „PROTIV“, a tko je „UZDRŽAN“ ?

Utvrđujem da je Općinsko vijeće Općine Ferdinandovac jednoglasno s 8 (osam) glasova „ZA“ **d o n i j e l o :**

**Program potpora u poljoprivredi Općine Ferdinandovac za 2020. godinu.**

**Program potpora u poljoprivredi Općine Ferdinandovac za 2020. godinu nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 6. Dnevnog reda.

**Točka 6.**

**Razno; prijedlozi, primjedbe i upiti članova Općinskog vijeća općinskim tijelima**

*PREDSJEDNIK:* Tko se javlja za riječ pod ovom točkom? Da li ima nekih pitanja, prijedloga, primjedbi ?

*FRANJO POTROŠKO, član:* Tko je nadležan za održavanje kapelica na području Općine ? Na kapelici u Pavljanicima nekoliko crijepova pomaknuto na krovu.

*IVAN TURBELIJA, član:* Mjesni odbor pokušao je izvršiti popravke na krovu kapelice, ali to zbog visine nije izvedivo običnim ljestvama.

*OPĆINSKI NAČELNIK:* Za održavanje kapalice je nadležna župa, ali može i Općina pomoći u kontaktiranju osobe za rad hidrauličnom platformom na visini.

*VJEKOSLAV GRGULJAŠ, član:* Kome se obratiti za rješavanje problema sa stršljenima ?

*OPĆINSKI NAČELNIK:* Tvrtku koja obavlja poslove dezinsekcije. Općina trenutno nema u Proračunu planirano sufinanciranje uklanjanja stršljena, ali moglo bi se razmisliti da se naknado predvidi.

*IVAN TURBELIJA, član:* Kada će se riješiti problemi s vodom kod mjesne vage (za pranje ruku nakon vaganje stoke)?

*OPĆINSKI NAČELNIK:* Voda je dostupna za korištenje unutar objekta kod stočne vage. Vanjska slavina kod mjesne stočne vage će ostati zatvorena za korištenje jer je voda priključena na ulični vodovod te su se javljale česte zloupotrebe na način da su se tokom noći punile čitave cisterne što je dovelo do velikih troškova za potrošnju struje.

*PREDSJEDNIK:* Pohvalio je sportske uspjehe NK Ferdinandovac te predložio pomoć Općine u organizaciji nadolazeće kup utakmice s NK Dinamo Zagreb.

*OPĆINSKI NAČELNIK* obavijestio nazočne da će se krajem rujna ili početkom listopada održati završna konferencije za medije za projekt Energetska obnova zgrade Općine Ferdinandovac.

*PREDSJEDNIK:* Da li se županijske ceste na području Općine održavaju prema planu ŽUC-a ili na zahtjev/inicijativu Općine ?

*OPĆINSKI NAČELNIK:* U pravilu prema planu ŽUC-a, ali i mi možemo djelomično utjecati slanjem zamolbi što i činimo.

*PREDSJEDNIK:* Da li ima drugih pitanja, prijedloga ili primjedbi ? Budući da nema. Završavam sjednicu Općinskog vijeća Općine Ferdinandovac u 21:13 sati.

ZAPISNIČAR: PREDSJEDNIK:

**Helena Smrček**  **Milan Kolar**